**ПОКРАЈИНСКИ СЕКРЕТАРИЈАТ ЗА ЕНЕРГЕТИКУ, ГРАЂЕВИНАРСТВО И САОБРАЋАЈ**

**Предмет: План рада инспектора безбедности пловидбе за 2019. годину**

**Основ за обављање инспекцијског надзора**

Инспекцијски надзор у области водног саобраћаја се на државним водним путевима на територији АП Војводине спроводи на основу чл. 7. Закона о пловидби и лукама на унутрашњим водама („Службени гласник РС”, број 73/10, 121/12, 18/15, 96/15 – др. закон, 92/16 и 104/16 – др. закон, 113/17 – др. закон и 41/18) и чл. 31. Закона о утврђивању надлежности Аутономне Покрајине Војводине („Сл. гласник РС“, бр. 99/09). Послови инспекцијског надзора се спроводе као поверени послови.

Инспекцијски надзор се, у складу са Законом о инспекцијском надзору („Сл. гласник РС“, бр. 36/15), врши над применом одредаба Закона о пловидби и лукама на унутрашњим водама („Службени гласник РС”, број 73/10, 121/12, 18/15, 96/15 – др. закон, 92/16 и 104/16 – др. закон, 113/17 – др. закон и 41/18) и Закона о трговачком бродарству („Сл. гласник РС“, бр. 96/15), као и из њих изведених подзаконских аката.

**Преглед постојећег стања**

Инспекцијски надзор у водном саобраћају у делокругу надлежности Покрајинског секретаријата за енергетику, грађевинарство и саобраћај спроводи се на државним водним путевима на територији АП Војводине, што чини 527,5 km категоризованог водног пута према Правилнику о категоризацији државних водних путева („Сл. гласник РС“, бр. 115/2013) и то на следећим секторима:

|  |  |  |
| --- | --- | --- |
| Пловни канал Хидросистема ДТД | Део водног пута | Категорија |
| Бечеј - Богојево | od km 0 do km 90+200 | III |
| Нови Сад – Савино Село | od km 0 do km 4+400 | Va |
| od km 4+400 do km 39+100 | III |
| Врбас - Бездан | od km 6+300 do km 80+900 | II |
| Оџаци - Сомбор | od km 0 do km 27+800 | III |
| Бачки Петровац - Kaравуковo | od km 0 do km 52 | I |
| Пригревица - Бездан | od km 0 do km 31+700 | II |
| Косанчић – Мали Стапар | od km 0 do km 3+500 | II |
| od km 4+500 do km 21+100 | I |
| Бездан - Баја | od km 0 do km 12+700 | I |
| Банатска Паланка – Нови Бечеј | od km 0 do km 8+700 | Va |
| od km 8+700 do km 26 | III |
| od km 26 do km 27+500 | II |
| od km 27+500 do km 147+300 | III |
| Кикиндски канал | od km 0 do km 32 | II |

Поред наведених сектора државних водних путева, инспекцијски надзор се спроводи и на осталим некатегоризованим акваторијама на територији АП Војводине, на којима се обавља пловидба и активности који су, у складу са меродавним законима, предмет инспекцијског надзора.

Редовни инспекцијски надзор објеката безбедности пловидбе се спроводи на каналским бродским преводницама Бечеј, Куцура, Богојево, Нови Сад, Српски Милетић, Сомбор, Кајтасово, Ботош, Нови Бечеј и Стајићево.

Стање бродских преводница које су тренутно неактивне за пловидбу и тежишно се користе за регулацију водног режима: Врбас, Мали Стапар, Бездан, Шебешфок, Клек, Српски Итебеј и Панчево, се контролише у здруженим активностима са водном инспекцијом. Стање бродске преводнице Нови Бечеј – брана, као инфраструктурног дела ХсДТД на међудржавном водном путу реке Тисе, контролише се у здруженим активностима са републичком инспекцијом безбедности пловидбе.

Стање пристанишне инфраструктуре и претоварне делатности се контролише на 14 тренутно установљених локација унутар Хидросистема ДТД.

Инспекцијски надзор се у редовном поступку спроводи и на акваторији рудника за подводну експлоатацију угља у Ковину.

Стање и законитост рада и употребе плутајућих објеката се надзире у локалним самоуправама: Суботица – Палић, Бачка Топола – Зобнатица, Оџаци – Каравуково, Кула, Врбас, Зрењанин и Рума – акумулација Борковац. Инспекцијски надзор пристанишне делатности и рада плутајућих објеката се спроводи у форми здружених инспекција, са органима републичке инспекције безбедности пловидбе, водне инспекције, финансијске инспекције, као и инспекцијских органа локалних самоуправа.

**Планирање и извештавање**

Планирање инспекцијског надзора се спроводи у складу са одредбама из чл. 10. Закона о инспекцијском надзору („Сл. гласник РС“, бр. 36/15), који се односи на План инспекцијског надзора. Годишњи план инспекцијског надзора инспекције безбедности пловидбе на територији АП Војводине, као поверених послова, одобрава надлежни републички орган Министарства грађевинарства, саобраћаја и инфраструктуре – сектор за инспекцијски надзор. Годишњи план инспекцијског надзора је основ за оперативно квартално полугодишње, тромесечно и месечно планирање, у складу са којим ће се спроводити и извештавање наведеног органа (полугодишње, тромесечно и месечно) о извршењу инспекцијског надзора. Основ планирања је у складу са одредбама чл. 8. – Праћење стања и чл. 9. - Процена ризика, а извештавање у складу са чл. 11. – усклађивање инспекцијског надзора и 12. – Координација инспекцијског надзора, Закона о инспекцијском надзору („Сл. гласник РС“, бр. 36/15).

На основу процене базиране на постојећем стању, подручју извршења надзора, расположивих материјално-техничких, временских и људских ресурса и утврђеном степену ризика, нормативна прерасподела времена и активности у извршењу инспекцијског надзора у 2019. години планира се према следећој дневној расподели:

|  |  |  |
| --- | --- | --- |
| **Расподела расположивих радних дана у 2019. години** | | |
| Укупан број дана у години | | 365 |
| Број нерадних дана током викенда | | 104 |
| Годишњи одмор | | 30 |
| Нерадни дани за празнике | | 9 |
| Укупно радних дана за рад | | 222 |
| Рад на терену-редован надзор | 40 | 222 |
| Рад на терену-контролни надзор | 20 |
| Рад на терену-ванредни надзор | 20 |
| Рад на терену-допунски надзор | 10 |
| Рад у канцеларији | 70 |
| Саветодавне посете | 15 |
| Редовни месечни састанци покрајинске инспекције са градским и општинским инспекцијама | 15 |
| Разне врсте састанака | 30 |
| Едукације | 2 |

**Начин спровођења инспекцијског надзора**

Инспекцијски надзор у области водног саобраћаја и безбедности пловидбе планира се у складу са јавно оглашеним контролним листама по врстама субјеката инспекцијског надзора, на основу којих се одрђује и степен ризика.

Инспекцијски надзор ће се, за потребе утврђивања наутичко-техничког стања објеката надзора, спроводити на терену, а за потребе утврђивања прописаних дозвола и сагласности на објектима, пословним просторијама субјеката инспекцијског надзора и у седишту инспекције.

**Оперативни елемени Плана инспекцијског надзора безбедности пловидбе на државним водним путевима на територији АП Војводине у 2018. години**

1. **Учесталост инспекцијског надзора**

Учесталост инспекције за субјектеинспекцијског надзора сврстаних у групу незнатног и ниског ризика инспекцијски поступак ће се спроводити најмање једном у току године, за субјекте из групе средњег ризика најмање једном, по потреби више пута у току године, за субјекте сврстане у групе висок и критичан, најмање два пута, по потреби и више пута у току 2017. године.

1. **Преглед надзираних субјеката код којих ће се вршити инспекцијски надзор, односно делатности или активности које ће се надзирати**

Преглед надзираних субјеката изводи се из утврђеног постојећег стања, као и база података Министарства грађевинарства, саобраћаја и инфраструктуре, Агенције за управљање лукама, Управе за утврђивање способности бродова за пловидбу, ЈВП „Воде Војводине“ и других повезаних органа и организација.

Област надзора према делатностима и активностима изводи се из Закона о пловидби и лукама на унтрашњим водама („Сл. гласник РС“, бр. 73/10, 121/13 и 18/15) и Закона о трговачком бродарству („Сл. гласник РС“, бр. 96/15), на државним водним путевима и акваторијама на територији АП Војводине, на којима се спроводе активности регулисане наведеним законима, према следећем:

* Инспекцијски надзор стања водног пута и објеката безбедности пловидбе;
* Инспекцијски надзор пристаништа за сопствене потребе и привремених претоварних места;
* Инспекцијски надзор регистрационог стања пловила намењених за привредну делатност и исправности бродских исправа и књига;
* Инспекцијски надзор овлашћења и исправа укрцаних чланова посаде пловила;
* Инспекцијски надзор плутајућих објеката;
* Инспекцијски надзор пловила намењених за спорт и рекреацију, као и овлашћења корисника, у оквиру организованих наутичких манифестација и у индивидуалним активностима.

1. **Територијално подручје на коме ће се вршити инспекцијски надзор**

Територијално подручје инспекцијског надзора представљају категоризовани државни водни путеви на територији АП Војводине, према таблици датој у **Прегледу постојећег стања**.

Поред наведених сектора државних водних путева, инспекцијски надзор планира се и за некатегоризоване акваторије на територији АП Војводине, на којима се обавља пловидба и активности из меродавних закона и то: река Тамиш на подручју Града Панчева; Палићко језеро; Белоцркванска језера; Заштићена подручја: Јегричка, Засавица и Царска бара; Ловишта, акумулације и купалишта на територији АП Војводине, на којима се одвија пловидба, односно на којима су постављени плутајући објекти.

1. **Процењени ризик**

На основу постојећег стања процена ризика по врстама делатности и предмету инспекцијског надзора разврстава се према следећем:

* Надзор стања објеката безбедности пловидбе: незнатан и низак ниво ризика;
* Надзор пристанишне инфраструктуре и претоварне делатности: средњи и висок ниво ризика;
* Надзор пловила, посада и плутајућих објеката: висок и критичан.

Током календарске године се врши ажурирање постојеће основне базе података (листи субјеката инспекцијског надзора), по нивоу ризика и врстама делатности, а у складу са мерилима предвиђеним постојећим контролним листама.

1. **Период у коме ће се вршити инспекцијски надзор**

Периодика извршења редовног инспекцијског надзора планира се према следећем:

**Прво тромесечје:** Инспекцијски надзор на сектору Северно Бачког и Јужно Бачког округа;

**Друго тромесечје:** Инспекцијски надзор на сектору Западно Бачког, Јужно Бачког, Сремског и Северно Банатског округа;

**Треће тромесечје:** Инспекцијски надзор на сектору Јужно Банатског и Средње Банатског округа;

**Четврто тромесечје:** Инспекцијски надзор на сектору Јужно Бачког и Средње Банатског округа.

Ванредни инспекцијски надзор ће се спроводити по потреби, на целокупној територији АП Војводине.

Извршење инспекцијског надзора, доношење решења и управних аката, као и покретање других законом предвиђених поступака, спроводиће се у координацији са републичком инспекцијом за безбедност пловидбе и другим инспекцијским органима и службама.

1. **Информације о облицима инспекцијског надзора који ће се вршити**

На основу увида у постојеће податке о субјектима инспекцијског надзора и процене степена ризика опредељује се врста инспекцијског надзора: редован, ванредни, контролни или допунски, а у складу са врстама надзора информација о облику инспекцијског надзора доставља се путем инспекцијских налога сагласно Закону о инспекцијском надзору („Сл. гласник РС“, бр. 36/15).

1. **Ресурси инспекције који ће бити опредељени за вршење инспекцијског надзора**

Инспекцијски надзор на државним водним путевима на територији АП Војводине извршава један инспектор безбедности пловидбе, запослен у Покрајинском секретаријату за енергетику, грађевинарство и саобраћај, са седиштем у просторијама секретаријата, Бул. М. Пупина бр. 16 Нови Сад. Техничка подршка инспекцијског надзора је службени аутомобил из састава возног парка на задужењу Одељења за инспекцијски надзор у саобраћају и грађевини.

1. **Планиране мере и активности превентивног деловања инспекције**

Превентивно деловање инспекције спроводиће се у форми саветодавних посета субјектима инспекцијског надзора, као и органима локалних самоуправа, органима и организацијама, као и кроз активно учешће на изради нових и променама постојећих законских решења. Превентивно деловање ће се планирати на месечном нивоу.

1. **Мере и активности за спречавање обављања делатности и вршења активности нерегистрованих субјеката и очекивани обим ванредних инспекцијских надзора**

Инспекцијским надзором нерегистрованих субјеката спроводиће се предвиђене законске мере у складу са одредбама Закона о пловидби и лукама на унутрашњим водама („Сл. гласник РС“, бр. 73/10, 121/13 и 18/15) и Закона о трговачком бродарству („Сл. гласник РС“, бр. 99/09). Тежиште надзора нерегистрованих субјеката, на основу постојећих података и процена нивоа ризика, ће бити усмерено на надзор плутајућих објеката и извршиоца претоватне делатности, на подручју надлежности.

**Инспектор безбедности пловидбе**

**Иван Јовановић**