|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **Покрaјински секретaријaт зa енергетику, грађевинарство и саобраћај**  Сектор за саобраћај и инспекцијски надзор  Одeљење за инспекцијски надзор у саобраћају и грађевини  Булевар Михајла Пупина 16, 21000 Нови Сад  Т: +381 21 487 43 37 F: +381 21 456 653  e-mail: psegs@vojvodina.gov.rs | |
|  | БРОЈ: интерно | ДАТУМ: 10.10.2017. |

**ПОКРАЈИНСКИ СЕКРЕТАРИЈАТ ЗА ЕНЕРГЕТИКУ ГРАЂЕВИНАРСТВО И САОБРАЋАЈ**

Шефу Oдељења за инспекцијски надзор

у саобраћају и грађевини

**Предмет: План рада инспектора за железнички саобраћај за 2018. годину**

**А: ОСНОВ И ПРАВНИ КОНТЕКСТ ИНСПЕКЦИЈСКОГ НАДЗОРА, СУБЈЕКТИ И ОБЈЕКТИ НАДЗОРА**

1. **Основ за инспекцијски надзор на територији АП Војводине**

Инспекцијски надзор, на територији АП Војводине врши се као поверен надзор на основу члана 130. Закона о железници ("Службени гласник РС", бр. 41/2018), члана 115. Закона о безбедности у железничком саобраћају ("Службени гласник РС", бр. 41/2018), члана 35. Закона о интероперабилности железничког система ("Службени гласник РС", бр. 41/2018) над применом наведених закона, прописа донетих за њихово спровођење као и прописа и општих аката којима се уређује безбедност и интероперабилност у железничком саобраћају.

Инспекцијски надзор врше два инспектора за железнички саобраћај: Јова Милановић и Дејан Томић.

1. **Правни контекст**

2.1 Поступање инспектора

У вршењу инспекцијског надзора инспектор поступа по Закону о инспекцијском надзору („Службени гласник РС“, бр. 36/15) и Закону о општем управном поступку („Службени гласник РС“, бр. 18/2016).

2.2 Инспектор контролише

Примену одредби:

* Закона о железници ("Службени гласник РС", бр. 41/2018), Закона о безбедности у железничком саобраћају ("Службени гласник РС", бр. 41/2018), Закона о интероперабилности железничког система ("Службени гласник РС", бр. 41/2018), и око:
  + Преко 100 подзаконских прописа донетих за спровођење закона од стране министарства надлежног за саобраћај и Дирекције за железнице Р. Србије,
  + близу 200 прописа које доносе управљач и превозници у железничком саобраћају за:
    - примену законских и подзаконских прописа (преузета издања Заједнице ЈЖ),
    - Система управљања безбедношћу код управљача и код превозника;
    - Пословни редови станица I и II део и Технолошки процеси рада станица на територији АПВ,
    - Пословници о раду техничко колских служби,
    - Пословници о организацији вуче возова;
* Конвенција о међународним железничким превозима - COTIF:
  + Додатак А – Једнообразна правила о уговору о међународном железничком превозу путника и пртљага (CIV),
  + Додатак B – Једнообразна правила о уговору о међународном железничком превозу robe железницама (CIM),
  + Додатак D – Једнообразна правила о уговору о употреби возила у међународном железничком саобраћају (CUV),
  + Додатак Е – Једнообразна правила о уговору о коришћењу инфраструкутуре у међународном железничком саобраћају (CUI),
  + Додатак F – Јединствена правила о признавању техничких стандарда и усвајању јединствених техничких прописа који се примењују на железничка возна средства намењена за коришћење у међународном превозу (АPTU),
  + Додатак G – Једнообразна правила о техничком пријему железничких возних средстава која се користе у међународном саобраћају (АTMF);
* за вршење пограничног железничког саобраћаја из Конвенција Влада Републике Србије са Владама Румуније, Мађарске, Хрватске и Босне и Херцеговине;
* Закона о уговорима о превозу у железничком саобраћају ("Службени гласник РС", бр. 38/2015).

1. **Субјекти надзора**

Субјекти над којима се спроводи инспекцијски надзор су:

* Управљач јавне железничке инфраструктуре: „Инфраструктура железнице Србије“а.д. Београд,
* Превозници у теретном саобраћају:
  1. „Србија Карго“ а.д. Београд,
  2. SI - Cargo Logistics d.o.o. Бeoгрaд,
  3. Приврeднo друштвo зa грaђeњe, рeмoнт и oдржaвaњe пругa ЗГOП a.д. Нoви Сaд,
  4. „STANDARD LOGISTIC“ d.o.o.,
  5. ДOO ЗA ПРOИЗВOДНJУ, ПРOMET И УСЛУГE ELIXIR GROUP  ШAБAЦ,
  6. „KOMBINOVANI PREVOZ“ DOO Beograd,
  7. A.Б. Прeвoз д.o.o. Бeoгрaд,
  8. TRANS CARGO LOGISTIC d.o.o.,
  9. „Rail Transport Logistic“ d.o.o. Нoви Бeoгрa,
  10. EURORAIL LOGISTIC d.o.o. Смeдeрeвo,
  11. ДEСПOTИJA  дoo Бeoгрaд,
  12. Pannon Rail Doo Суботица
  13. „NCL NEO CARGO LOGISTIC DOO” Бeoгрaд,
  14. „НИС А.Д. НОВИ САД”,
  15. „OBL LOGISTIC DOO BEOGRAD - Нoви Бeoгрaд
* Превозник у путничком саобраћају: „Србија Воз“ а.д.
* Власници индустријских колосека на територији АП Војводине[[1]](#footnote-1):
  + са континуалном употребом колосека:
    - Метанолско-сирћетни комплекс-Кикинда,
    - Фабрика Синтетичког Каучука-Елемир,
    - НИС ад Рафинерија гаса-Елемир,
    - ХИП-Петрохемија и ХИП-Азотара-Панчево,
    - НИС ад Рафинерија нафте-Панчево,
    - Еуро гас Суботица,
    - Стандард гас из Оџака,
    - ХИПОЛ из Оџака,
    - фабрика шећера: СУНОКО Ковачица и Врбаса, Црвенка и Жабаљ ХЕЛЕНИК Шугер и Фабрика шећера ТЕ-ТО Сента,
    - Татравагонка Братство д.о.о. Суботица,
    - луке: „Нови Сад“, „Специјална лука“-Панчево, лука „Дунав“ Панчево и лука „Легет“ Сремска Митровица,
    - (наведени су индустр.колосеци са највећим радом).
  + Са повременом употребом колосека:
    - Уљаре: фабрика уља и биљних масти „Витал“-Врбас, „Дијамант“ – Зрењанин, „Викторија оил“-Шид,
    - Силоси: Жедник, Пригревица, Сивац, „Угљеша Терзин“-Кикинда, „Житопродукт“-Зрењанин, „Гранекспорт“-Панчево, „Агроглобе“-Рума, у Сремској Митровици, у Шиду, у Инђији, у Владимировцу, …
    - Остали индустријски колосеци у: дрвној индустрији, индустрији боја, фарби и заштитних средстава, осталој прехрамбеној индустрији и индустрији сточне хране, градске топлане (Зрењанин и Сремска Митровица), ливница Кикинда, велетрговине, индустрији кућне хемије, … до укупно 107 осталих индустријских колосека, у великом броју са неизвесним статусом.

**4. Објекти за надзор на терену**:

4.1 Грађевински

Железнички саобраћај на територији АП Војводине обавља се на 1735 километара дугој железничкој инфраструктури, што чини око 42,4% од укупне мреже Инфраструктуре железнице Србије а.д.. На територији АП Војводине има 104 службена места од којих је више од пола непоседнуто због недостатка железничких радника код управљача јавне железничке инфраструктуре. На железничкој мрежи на територији АП Војводине постоји 1015 путних прелаза од којих је 203 са уређајима за заустављање друмског саобраћаја. Од тог броја 76 прелаза је опремљено аутоматским уређајима, а 127 механичким и ручним браницима за заустављање друмског саобраћаја. Наведеним капацитетима се управља из пет железничких чворова (Секције за одржавање пруга - ЗОП): Суботица, Нови Сад, Зрењанин, Панчево и Рума. Увидом у железничку тарифу, можемо да кажемо да се на териториј АП Војводине налази 138 власника индустријских колосека. Међутим многи од тих власника су, у периоду реструктурирања привредног система земље, нестали или су своје колосеке уништили. Сада на територији АП Војводине има око 80 власника индустријских колосека, али још мањи број њих је остварио робни рад путем индустријских колосека.

4.2 Саобраћајни

Железнички саобраћај на територији АП Војводине ће се обавља по унапред утврђеном реду вожње који ће се донети у ноћи 8/9.12.2018 за текућу и наредну годину. Радни материјал пројекта реда вожње за 2018/2019 годину није био достављен на увид овој инспекцији. Узимајући у обзир усмена сазнања од надлежних из Секција за саобраћајне послове на територији АП Војводине (Секције СП: Суботица, Зрењанин, Нови Сад и Рума) констатујемо да је за ред вожње 2018/2019:

1. предвиђен саобраћај око 800 свих врста возова. Значајан број ових возова ће да чине факултативне трасе. Умањен број возова у односу на ред вожње 2017/2018 је и због предвиђених радова на Коридору X. Незванична сазнања су да ће се од фебруара 2019. године у потпуности обуставити саобраћај возова на релацији Нови Сад-Београд због треће фазе пројекта брзе пруге између Старе Пазове и Новог Сада;
2. довољан број нових моторних и електромоторних возова омогућава одрживост пројектованог реда вожње;
3. лоше стање железничке инфраструктуре, посебно на делу од Врбаса – Суботице као и регионалне и локалне пруге на територији АП Војводине узрокују неприхватљиво ниске брзине кретања возова за превоз путника.
4. смањен број железничких радника због реструктурирања железничког сектора онемогућава уредно одвијање железничког саобраћаја и пропусну моћ пруга према службеним капацитетима. Посебно је изражено код путних прелаза који морају да буду поседнути железничким радницима.
5. Ремонтовано је око 40 км локалне пруге од Римских Шанчева до Орловата и очекује се успостављање путничког и теретног саобраћаја преко Баната (алтернативни правац у току потпуне обуставе саобраћаја између Старе Пазове и Новог Сада).

**Б: ПЛАН ИНСПЕКЦИЈСКОГ НАЗОРА ЗА 2019. ГОДИНУ**

План инспекцијског надзора за 2018. (Годишњи план), сачињен је у складу са чл. 10. Закона о инспекцијском надзору („Сл. гласник РС“, бр. 36/15).

Годишњи план инспекцијског надзора је основ за полугодишње, тромесечно и месечно планирање, у складу са којим ће се припремати извештаји, надлежном орган по закону, о извршењу инспекцијског надзора. Основ планирања инспекцијског надзора је у складу са одредбама члана 8. и 9. Закона о инспекцијском надзору а извештавање у складу са чланом 11. и 12. Закона о инспекцијском надзору.

* 1. **Карактеристике делатности надзираног субјекта и документа за надзор**

На јавној железничкој инфраструктури, одвија се централно руковођен железнички саобраћај, у којем управљач јавне железничке инфраструктуре и превозници:

* имају законска овлашћења и обавезе за одржавање безбедности одвијања саобраћаја,
* који се на целој територији прати у реалном времену,
* који се анализира свака 24 часа према дневним оперативним извештајима,
* који је са законским надлежностима код несрећа и незгода.

На индустријским колосецима, генерално, одвија се маневарски рад са знатно мањим брзинама, без путничког саобраћаја и мањим безбедносним ризицима од оног који се одвија на јавној железничој иинфраструктури. Ипак у хемијској индустрији, маневарска кретања се одвијају са повишеним безбедносним ризиком од опасних материја у транспорту, таквим индустријским колосецима је неопходна посвећена континуална пажња од стране њихових контролних радника:

* у испуњавању техничких услова за колосеке, локомотиве и кола,
* о стручним и здравственим условима маневарских радника,
* радним времену и сменама маневарског особља,
* анализи несрећа и незгода,

јер имају организовану комисију за ислеђење несрећа и незгода (обавеза свих власника индустријских колосека) и заједно са превозником прате своје пошиљке на мрежи јавне железничке инфраструктуре. На осталим индустријским колосецима, сразмерно мањим ризицима, изражене су оперативно-контролне активности у складу са Актом власника индустријског колосека.

Управљач јавне железничке инфраструктуре и превозници достављају инспектору:

* дневне оперативне извештаје о одвијању железничког саобраћаја по Секцијама за саобраћајне послове: Суботица, Нови Сад, Рума и Зрењанин,
* дневне оперативне извештаје о стању СС и ТК уређаја по Секцијама за електротехничке послове: Суботица, Нови Сад, Рума и Зрењанин,
* недељне извештаје о противправним радњама на железници (крађе железничке инфраструктуре, робе у теретном саобраћају и оштећење возова у путничком саобраћају),
* месечне, тромесечне, шестомесечне, деветомесечне и годишње извештаје о безбедност тј. насталим несрећама и незгодама у Секцијама за саобраћајне послове: Суботица, Нови Сад, Рума и Зрењанин,
* планове и извештаје контролних радника унутрашње контроле,
* информације о несрећама и незгодама одмах по сазнању,
* телеграме о уведеним лаганим вожњама и ограниченим брзинама.

Власници индустријских колосека достављају месечне извештаје контролних радника о спровођењу Акта о раду на индустријском колосеку.

* 1. **Дневни капацитет за инспекцијски надзор у 2019. години**

Инспекцијски надзор у 2019. години ће се спроводити на терену и у канцеларији.

На основу праћења стања код надзираних субјеката постигнутог анализом докумената претходно наведених, утврђиваће се степен ризика и сходно томе опредељивати одређена врста инспекцијског надзора на терену: редован или ванредни. Контролни и допунски надзор се обављају у случајевима по закону.

Од укупно 365 дана у години када се одбију дани викенда, празника и годишњег одмора за непосредни инспекцијски надзор и друге послове као: припрему надзора, прораду дневних оперaтивних извештаја, прораду прописа (важећих, нових и припреме нових одредби), послове на окончању надзора, радне састанке, едукације, пријем странака и дневну пошту – преостаје 216 радна дана.

* 1. *Број дана* планиран за инспекцијски надзор, сагласно обиму обавеза у канцеларији:
* на терену (укључујући и саветодавне посете), 110 радних дана или 50,9 % расположивих радних дана,
* у канцеларији 106 радних дана или 49,1% расположивих радних дана.

2.2 *Планиране врсте* инспекцијског надзора на терену за два инспектора:

|  |  |  |
| --- | --- | --- |
| Р.Број | Врста надзора | Број дана |
| 1 | редован | 30 |
| 2 | ванредан | 26 |
| 3 | контролни | 30 |
| 4 | допунски | 4 |
| 5 | саветодавни | 30 |
| У К У П Н О | | 120 |

2.3 *Трајање* инспекцијског надзора на терену планира се просечно на 8 часова, с тим да се припрема, начин одвијања, трајање и окончање надзора разликују за редован и контролни надзор, код којих је највећа разлика нпр. у трајању прегледа документације и надзора на терену (ако је потребан) а посебно за ванредан надзор.

*Расподеле времена* у случају редовног надзора по Контролним листама може се приказати, ако је надзор над објектом јавне железничке инфраструктуре, на следећи начин:

* припрема за надзор и долазак на објекат надзора……………………………………………… 2 часа
* увид у документа……………………………………………………………………………………………………. 1,5 час
* увид на терену…………………………………………………………………………………………………………. 1,5 час
* састављање записника и рад по контролној листи…………………………………………….. 1,5 час
* окончање инспекцијског надзора (штампање записника, потписивање,…)…….. 0,5 часа
* повратак са терена…………………………………………………………………………………………………. 1 час

УКУПНО: …………………………………………………………………………………………………………………………….. 8 часова

Наведена расподела је другачија за објекте железничких превозник у теретном железничком саобраћају, путничком саобраћају и индустријским колосецима и представља израз просечних вредности трајања инспекцијског надзора које се драстично могу разликовати од случаја до случаја а посебно код ванредних надзора за које још нису изграђене контролне листе.

* 1. **Инспекцијски надзор на терену - области**

На основу процењеног ризика код назираних субјеката и планираних дана по врстама инспекцијског надзора планирају се следећи инспекцијски надзори:

* саобраћај возова у зимским условима 2018/2019,
* надзор током ноћи преласка на нови ред вожње 2018/2019,
* провера законитости радова на изградњи и одржавању железничке инфраструктуре,
* провера стања железничких возила и њиховог правилног одржавања,
* контрола пословних редова станице,
* провера испуњености услова управљача железничке инфраструктуре и превозника,
* провера извршења реда вожње
* провера исправности рада железничких радника,
* провера испуњености услова за одвијање саобраћаја на путним прелазима,
* провера правилног истраживања узрока несреће или незгоде,
* провера испуњености услова из Акта о индустријском колосеку,
* надзор на извршењу железничког саобраћаја током важнијих културних манифестација:
  + „EXIT-2019“,
  + „Берба грожђа Сремски Карловци 2019“,
  + „У част грожђа и вина – Вршац 2019“.

Посебна пажња током инспекцијског рада на терену биће на безбедном одвијању саобраћаја на путним прелазима.

* 1. **Инспекцијски рад у канцеларији - активности**

Преостали расположиви број 106 радна дана планирано је за рад у канцеларији, на:

* упознавању и обраду информација и извештаја о несрећама, месечних тромесечних, шестомесечних, деветомесечних и годишњих,
* прораду прописа у припреми за надзоре и аналитички због предлога за корекцију,
* прорада нових прописа,
* изради информација за покрајинског секретара,
* процени ризика код надзираних субјеката,
* изради извештаја и планова,
* анализе дневних оперативне извештаје о одвијању железничког саобраћаја по Секцијама за саобраћајне послове: Суботица, Нови Сад, Рума и Зрењанин,
* анализа дневних оперативне извештаје о стању СС и ТК уређаја по Секцијама за електротехничке послове: Суботица, Нови Сад, Рума и Зрењанин,
* анализа недељних извештаје о противправним радњама на железници (крађе железничке инфраструктуре, робе у теретном саобраћају и оштећење возова у путничком саобраћају),
* анализа месечних, тромесечних, шестомесечних, деветомесечних и годишњих извештаја о безбедност тј. насталим несрећама и незгодама у Секцијама за саобраћајне послове: Суботица, Нови Сад, Рума и Зрењанин,
* праћење и анализа пристиглих телеграма о уведеним лаганим вожњама и ограниченим брзинама,
* изради решења,
* изради пријава судији за прекршаје, привредне преступе,
* изради препорука и израда аката о примени прописа;
* изради службених дописа у сврху допуне материјала записника, решења,
* упознавању са изменама прописа,
* пријему странака,
* обрада службене поште,
* учествовање на едукацијама.

Инспектор за железнички саобраћај Јово Милановић је, Одлуком о формирању пројектног тима (број: 143-348-1/2016-05-7 од 01.06.2017. године), као експерт на изради ИПА пројекта: „ИЗРАДА ПРОЈЕКТНО-ТЕХНИЧКЕ ДОКУМЕНТАЦИЈЕ ЗА ПРУГУ СУБОТИЦА – БАЈА“ (6poј: HUSRB/1601/22/0002), ангажован 55% укупног радног времена у активностима које ће обављати око пројекта у периоду од 01.06.2017. – 31.05.2020. године.

* 1. **Опемљеност инспектора**

За теренски рад инспектори ће користити аутомобиле.

За потребе е-инспекције инспектори су потпуно неопремљени, немају лаптоп, штампач, фотоапарат.

Инспектори немају заштитна средства за случајеве наиласка на хемијски агресивну средину, идентификаторе отровности (гасови се превозе) и дозиметре јонизујућег зрачења (радиоактиван отпад је веома чест).

Инспектори за железнички саобраћај нису задужили сву опрему предвиђену чланом 4. Правилника о службеном оделу и обрасцу службене легитимације републичког инспектора за железнички саобраћај („Службени гласник РС“, бр.129/2014) и то:

* јакна (по једна летња и зимска) од коже или штофа, стандардног кроја;
* два одела класичног кроја, тамно сиве боје;
* четири кошуље светле боје (две зимске са дугим рукавима и две летње са кратким рукавима);
* по један пар чизмама и ципела, израђених од коже, са кожном поставом и кожним ђоном, пенџетираним гумом;
* две кравате;
* ташнe од коже.
  1. **Операционализација Годишњег плана**

Годишњи план се истакнутим приоритетима у претходном периоду, конкретизује полугодишњим планом предвиђеним објектима и врстама надзора.

Тромесечним плановима ближе ће бити одређени објекти и термини надзора а месечним планом се додатно прецизира и коригује реализација инспекцијског надзора на терену.

Инспектори за железнички саобраћај

Дејан Томић

Јово Милановић

1. наведени су индустријски колосеци су са највећим радом [↑](#footnote-ref-1)